stanford-oval/wikipedia huggingface dataset:
דאגלס A-26 אינוויידר
הערות שוליים

↑  (חיל האוויר של ארצות הברית)
↑  "Boeing: Historical Snapshot: A-26/B-26 Invader Light Bomber". www.boeing.com. Retrieved 15 March 2018.
↑  Encyclopedia of US Air Force Aircraft and Missile Systems: Volume 1 Post-World War II Fighters 1945-1973. Knaack, Marcelle Size. Washington, DC: Office of Air Force History, 1978. ISBN 0-912799-59-5.
↑  The Hamlyn Guide to Military Aircraft Markings. Wheeler, Barry C. London: Chancellor Press, 1992. ISBN 1-85152-582-3. עמ' 82
| --- | --- |
בקרת זהויות :  NLI: 987007537035305171  LCCN: sh94003311  NARA: 10648012  NKC: ph717862
גוסטפייס קילה

| --- | --- |

 לידה:  9 במאי 1970 (בן 54) סטטן איילנד, ארצות הברית 
 שם לידה:  דניס קולס
 שם במה:  גוסטפייס קילה • גוסטפייס • טוני סטרקס • די-לאב
 מוקד פעילות:  ארצות הברית 
 תקופת הפעילות:  מ-1991
 סוגה:  מוזיקת היפ הופ, mafioso rap, היפ הופ של החוף המזרחי, הארדקור ראפ, גנגסטא ראפ 
 שפה מועדפת:  אנגלית 
 חברת תקליטים:  טומי בוי רקורדס, סול טמפל רקורדס, אפיק רקורדס, דאף ג'אם 
 שיתופי פעולה בולטים:  וו טאנג קלאן
 www.ghostfacekillah.com
 פרופיל ב-IMDb
 
דניס קולס (באנגלית: Dennis Coles; נולד ב-9 במאי 1970), הידוע בשם הבמה גוסטפייס קילה (Ghostface Killah), הוא ראפר, פזמונאי ושחקן אמריקאי, הידוע בעיקר כחבר בהרכב ההיפ הופ וו טאנג קלאן. לאחר שההרכב זכה להצלחה, בעקבות אלבום הבכורה שלו, Enter the Wu-Tang (36 Chambers), חברי ההרכב המשיכו בקריירות סולו ברמות שונות של הצלחה. גוסטפייס קילה הציג לראשונה את קריירת הסולו שלו בשנת 1996, כשהוציא את אלבום הסולו הראשון שלו, Ironman, שזכה לשבחים רבים ממבקרי המוזיקה. שם הבמה לו נלקח מאחת הדמויות בסרט הקונג פו מ-1979, Mystery of Chessboxing.
ראשית חייו

ב-30 ביולי 2020, חבר הוו טאנג קלאן רייקוון הצהיר בראיון שפורסם בערוץ היוטיוב Breakfast Club Power 105.1 FM כי הוא וגוסטפייס קילה למדו יחד בחטיבת הביניים בסטטן איילנד.
גוסטפייס קילה התאסלם ב-2004, בדומה לחברו רייקוון.
קריירה מוזיקלית

בשנת 1991, ריזה, ג'יזה ואול' דירטי באסטרד הקימו את הרכב ההיפ הופ וו טאנג קלאן, וריזה עזר להפגיש את שבעת החברים האחרים. בשנת 1993, הוציאו את אלבום הבכורה שלהם, Enter the Wu-Tang (36 Chambers), שזכה להצלחה מתונה במכירות, אך הפך לאחד מאלבומי ההיפ הופ המשפיעים ביותר. בשנת 1995, גוסטפייס קילה השתתף באלבום הבכורה של חבר ההרכב רייקוון, Only Built 4 Cuban Linx..., תוך שהופיע כמעט בכל שיר וזכה לביקורות חיוביות. בנוסף, כתב גוסטפייס מספר שירים עבור הפסקולים לסרטים Sunset Park ו-Don't Be a Menace to South Central While Drinking Your Juice in the Hood, שהופיעו לאחר מכן באלבום הבכורה שלו, Ironman, שיצא לאור בשנת 1996 והושפע ממוזיקת נשמה. האלבום הגיע היישר אל המקום השני במצעד הבילבורד 200.
בשנת 2000, הוציא את אלבום האולפן השני שלו, Supreme Clientele. האלבום התקבל היטב על ידי המבקרים, והגיע בשיאו למקום השביעי במצעד הבילבורד 200. בשנת 2001 החל לעבוד על אלבומו השלישי, Bulletpruf, שהושפע רבות מסגנון ה-R&B ויצא בנובמבר של אותה השנה. הסינגל הראשי מתוכו, "Never Be the Same Again", בו התארחו רייקוון וקרל תומאס, זכה להצלחה במצעדי הבילבורד.
בשנת 2003, חתם גוסטפייס בחברת התקליטים דאף ג'אם, והשמיט את ה"קילה" משם הבמה שלו, גוסטפייס, באופן זמני. באפריל 2004, הוציא את האלבום Pretty Toney, שהכיל שני שירים בהפקתו של ריזה, אך לא הציג אף שיר בשיתוף אחד מחברי השבט, בשונה משאר אלבומיו של גוסטפייס. הסינגלים מתוך האלבום, "Tush" ו-"Run", שהיו שיתופי פעולה עם מיסי אליוט וג'דאקיס בהתאמה, זכו להצלחה מתונה במצעדים, והאלבום עצמו הוצג ברשימות רבות של מגזינים שונים, המדרגות את האלבומים הטובים ביותר. בשנת 2006, בחר לחזור לשם הבמה "גוסטפייס קילה", והוציא את האלבום Fishscale, שהגיע היישר אל המקום הרביעי במצעד הבילבורד 200, ולמקום השני במצעד אלבומי ה-R&B.
דיסקוגרפיה > אלבומי אולפן

1996: Ironman
2000: Supreme Clientele
2001: Bulletproof Wallets
2004: The Pretty Toney Album
2006: Fishscale
2006: More Fish
2007: The Big Doe Rehab
2009: Ghostdini: Wizard of Poetry in Emerald City
2010: Apollo Kids
2013: Twelve Reasons to Die
2014: 36 Seasons
2015: Twelve Reasons to Die II
2019: Ghostface Killahs
דיסקוגרפיה > אלבומים משותפים

2004: 718 (עם ת'אודור יוניט)
2005: Put It on the Line (עם טרייף דיזל)
2010: Wu-Massacre (עם רייקוון ומת'וד מן)
2012: Wu Block (עם שיק לאוץ')
2015: Sour Soul (עם BadButNotGood)
2018: The Lost Tapes (עם ביג גוסט)
2019: Czarface Meets Ghostface (עם קזארפייס)
דיסקוגרפיה > אלבומי אוסף

2003: Shaolin's Finest
2007: Hidden Darts: Special Edition
2008: The Wallabee Champ
2008: Ghostdeini the Great
2014: Best of Ghostface Killah
הערות שוליים

↑  [mn0000201180 גוסטפייס קילה, באתר AllMusic
 Overview: Ghostface Killah]. AllMusic. Retrieved October 16, 2010.
↑  Frere-Jones, Sasha (20 במרץ 2006). "Ghost's World". The New Yorker. נבדק ב-6 באוגוסט 2009. {{cite journal}}:  (עזרה)
↑  "Raekwon Talks 'Only Built 4 Cuban Linx' History, Wu-Tang Truths + More".
↑  Michaels, Sean (2013-04-17). "Ghostface Killah plans to record 'positive album' about Allah". The Guardian (באנגלית בריטית). ISSN 0261-3077. נבדק ב-2023-04-19.
↑  Adaso, Henry. 100 Greatest Hip-Hop Albums (10–1) (אורכב 05.04.2015 בארכיון Wayback Machine). About.com. Retrieved on September 17, 2009.
↑  Stone, Rolling; Stone, Rolling (22 בספטמבר 2020). "The 500 Greatest Albums of All Time". {{cite web}}:  (עזרה)
↑  "Only Built 4 Cuban Linx: Raekwon: Music". Amazon.com. נבדק ב-22 ביולי 2013. {{cite web}}:  (עזרה)
↑  "Raekwon Announces 'Only Built For Cuban Linx 3' Album As Original Turns 25". 1 באוגוסט 2020. {{cite web}}:  (עזרה)
↑  Artist Biography by Stephen Thomas Erlewine (9 במאי 1970). "Ghostface Killah | Awards". AllMusic. נבדק ב-22 ביולי 2013. {{cite web}}:  (עזרה)
↑  John Bush (13 בנובמבר 2001). "Bulletproof Wallets - Ghostface Killah | Songs, Reviews, Credits, Awards". AllMusic. נבדק ב-22 ביולי 2013. {{cite web}}:  (עזרה)
| --- | --- |
בקרת זהויות :  BnF: cb139828908 (data)  GND: 135020085  ISNI: 0000 0003 6848 1747  LCCN: no2002094016  MusicBrainz: 3b39abeb-0064-4eed-9ddd-ee47a45c54cb  NKC: xx0001852  SUDOC: 160448654  VIAF: 85317707   WorldCat (עם VIAF): 85317707
דוויירה

| --- | --- |

 מידע כללי
 מיקום:  הים התיכון 
 סוג:  מפרץ 
 מידע נוסף
 מדינות באגן הניקוז:  מלטה 
 קואורדינטות:  36°02′48″N 14°11′28″E﻿ / ﻿36.046666666667°N 14.191111111111°E﻿ / 36.046666666667; 14.191111111111
  (למפת מלטה מוגדלת) ולטה ויקטוריה בירקירקארה לואה קומינודוויירה(למפת מלטה רגילה) ולטה ויקטוריה בירקירקארה לואה קומינודוויירה
 
אזור סן לורנץ ודוויירה
דוויירה (מלטית Dwejra) הוא מפרץ ורצועת חוף באורך של כקילומטר וחצי סמוך לכפר סן לורנץ (San Lawrenz) במערבו של האי גוזו במלטה, המצטיינים בעושר נופי וייחוד גאוגרפי. רצועת החוף נמתחת מקצהו הדרומי של מפרץ דוויירה שבמרכזו סלע הפטריות ועד לנקודת דוויירה והים הפנימי כקילומטר וחצי מצפון לשם.
מפרץ דוויירה וסלע הפטריות

המפרץ העגול של דוויירה, שקוטרו 400 מטר לערך, היה נקרה שהתמוטטה והוצפה במי ים. בפתחו של המפרץ המוקף מצוקים אנכיים, ניצב סלע קטן אשר זכה לשם "סלע הפטריות" (Fungus Rock), ובמלטזית "סלע הגנרל" (Il-Ġebla tal-Ġeneral). הסלע עשוי אבן גיר ונישא לגובה של 60 מטר. אבירי ""מסדר יוחנן הקדוש של בית החולים בירושלים" (ההוספיטלרים) ממלטה נהגו לאסוף בסלע זן של צמח בצורת אלה בצבע חום אדמדם המגיע לגובה של עד כ-20 ס"מ ואשר גדל על המשטח השטוח שבראשו.
הצמח, טופל אדום (Cynomorium coccineus) ממשפחת הטופליים, גדל בקרקעות מלוחות ופורח בין החודשים אפריל עד יולי. לטופל האדום אין עלים, ומשום כך סברו האבירים בטעות כי מדובר בפטריה, ושמו של הצמח במלטזית הוא שורש הגנרל (Għerq tal-Ġeneral). הטופל האדום נפוץ בחופי הים התיכון של אפריקה ובישראל, אך אינו גדל באירופה. האבירים האמינו כי לתמצית שהופקה מהצמח היו איכויות רפואיות שכללו עצירת שטפי דם פתוחים ומניעת זיהומים בפצעים פתוחים. הם עשו בצמח שימוש גם כנגד כיב קיבה, דיזנטריה, ומחלות מין.
הצמח היה מוכר לערבים אשר כינוהו "האוצר שבתרופות", וכשאחד הגנרלים מבין האבירים גילה שהוא גדל על הסלע, נמתח חבל באורך של 50 מטר ועליו סל מגוזו אל הסלע והצמח הובא ממנו בדרך זו. לפי גרסה אחרת קרוי הסלע על שמו של גנרל איטלקי אשר נפל אל מותו סמוך למקום. בחופו הצפוני של המפרץ נבנה מגדל עוורה (Qawra) כדי לשמור על הסלע. הטופל האדום היה כה יקר ערך עד שהאבירים העניקו אותו כמתנה לנכבדים שבקרו במלטה, ומנהיג האבירים, הגראנד מאסטר, קבע ב-1746 כי הסלע מחוץ לתחום ועונשים כבדים הוטלו על מפירי ההוראה. כיום סלע הפטריות הוא שמורת טבע.
חלון התכלת והחור הכחול

מצפון למפרץ דוויירה היה חלון סלע גדול שזכה לכינוי "חלון התכלת" (Azur Window או Zerka Tor - "השער הכחול" ו-It-Tieqa - "החלון" במלטזית). משני צידי החלון עמודים בקוטר של 40 מטר התומכים בקורה שאורכה 100 מטר. גובה החלון הכחול 20 מטר, והסלעים סביבו עשירים במאובנים, עדות לכך שגוזו הייתה מכוסה בעבר הרחוק בים.
למרגלותיו נמצא "החור הכחול", מעין "בור" בסלע הגיר שקוטרו עשרה מטר ועומקו 25 מטר. החור הכחול מחובר אל הים הפתוח בקשת טבעית תת-ימית בעומק של שמונה מטר, והוא היה למוקד עלייה לרגל בקרב צוללים. אתר נוסף הנמצא מול חלון התכלת הוא אי התנינים שזכה לשמו בשל כך שצורתו מזכירה ראש תנין.
סמוך לחלון התכלת נבנתה ב-1963 קפלה קטנה המוקדשת לחנה, אם מריה הקדושה. הקפלה נבנתה במקום בו עמדה כנסייה קודמת.
ב־8 במרץ 2017 קרסה תקרתו של חלון התכלת והעמוד המרוחק נותק מהאי.
חלון התכלת
דמות אדם מעל חלון התכלת הממחישה את גודלו
חלון התכלת ממרחק
הים הפנימי

כ-200 מטר מחלון התכלת לכיוון מרכזו של גוזו נמצא "הים הפנימי" (The Inland Sea המכונה לעיתים במלטזית בכינוי Qawra - "עוורה"). הים הפנימי הוא לגונה של מי ים המחוברת אל הים התיכון דרך קשת טבעית שצורתה כקשת גותית והמובילה אל הים הפתוח דרך נקבה באורך של 100 מטר. במזג אוויר בהיר ניתן לשוט דרך הנקבה בסירות דיג קטנות. הים הפנימי נוצר כאשר שני חללים התהוו באבן הגיר, ולאחר שתקרתם קרסה. עומקו המרבי של הים הפנימי מגיע ל-35 מטר וגם הוא פופולרי בקרב צוללים. בנוף עשיר הים הפנימי בדגה, והמקומיים מנצלים דבר זה.
הקשת בים הפנימי
הקשת בים הפנימי מקרוב
פעילות נופש בים הפנימי
סלע הפטריות - מראה מצפון
מגדל עוורה
דוויל מוטורס

| --- | --- |

 נתונים כלליים
 סוג:  חברה פרטית
 מייסדים:  רשיד אל-עטרי
 תקופת הפעילות:  2013–הווה (כ־11 שנים)
 מיקום המטה:  איחוד האמירויות הערביות דובאי, איחוד האמירויות הערביות
 ענפי תעשייה:  תעשיית הרכב
 מוצרים עיקריים:  מכוניות-על
 מנכ"ל:  רשיד אל-עטרי
  
 develmotors.com
 
דוויל מוטורס (באנגלית: Devel Motors) היא יצרנית מכוניות-על, שבסיסה בדובאי שבאיחוד האמירויות הערביות. היא הוקמה בשנת 2013 על ידי רשיד אל-עטרי. היא ידועה בשל המכונית העל הראשונה שלה דוויל סיקסטין השואפת להיות המכונית המהירה ביותר בעולם בעלת 5,000 כ"ס.
היסטוריה

הרעיון לפתיחת החברה והצגת מכונית על שתהיה המכונית המהירה ביותר בעולם החל עוד בשנת 2006 על ידי רשיד אל-עטרי, בשנת 2013 הציגה את מכונית העל שלה הכוללת מנוע בנזין V16 צילינדרים בנפח 12.3 ליטר עם ארבעה מגדשי טורבו המספק 5,000 כ"ס עם תאוצה מ-0 ל-100 קמ"ש האורכת 1.8 שניות ומהירות מרבית של למעלה מ-560 קמ"ש.
דגמים

דוויל סיקסטין - אב טיפוס.
דוויל סיקסטין - מכונית קונספט.
דוויל סיקסטיי - אב טיפוס לקרוסאובר בעלת הנעה 6X6.
הערות שוליים

↑  This Is The Coolest Car Supercar Blondie Has Ever Driven, HotCars, ‏2021-07-13 (באנגלית אמריקאית)
↑  Last Gear Publishing, Devel Sixteen brings all its claimed 5,000 horsepower to Dubai Motor Show, Drive Mag
↑  Lawrence Adams, Devel Motors Announces Three Models and Pricing, GTspirit (באנגלית אמריקנית)
↑  6x6 Devel Monster Takes Down Supercar in Drag Race, duPont REGISTRY Daily, ‏2018-05-14 (באנגלית אמריקנית)
| דוויל מוטורס |
| --- | --- | --- |
| אישיים | רשיד אל-עטרי - מייסד ומנכ"ל החברה |  |
| דגמים | דוויל סיקסטין (אב טיפוס) • דוויל סיקסטין (מכונית קונספט) • דוויל סיקסטיי (אב טיפוס) |  |
גאי סבסטיאן

| --- | --- |

סבסטיאן בטקס איגוד תעשיית ההקלטות האוסטרלי 26 בנובמבר 2014, סידני
 לידה:  26 באוקטובר 1981 (בן 42) מלזיה סלנגור, מלזיה
 שם לידה:  גאי תאודור סבסטיאן
 מוקד פעילות:  אוסטרליה, מלזיה 
 תקופת הפעילות:  מ-2003
 מקום לימודים:  King's Baptist Grammar School 
 עיסוק:  זמר, פזמונאי, מפיק מוזיקלי
 סוגה:  פופ, מוזיקת נשמה, רית'ם אנד בלוז, גוספל
 סוג קול:  קונטרה-טנור 
 שפה מועדפת:  אנגלית 
 כלי נגינה:  גיטרה, פסנתר, תופים
 חברת תקליטים:  סוני מיוזיק אוסטרליה,‏ RED Distribution,‏ דאף ג'אם, תקליטי RCA
 פרסים והוקרה:  חבר מסדר אוסטרליה (10 ביוני 2019) 
 האתר הרשמי
 פרופיל ב-IMDb
 
סבסטיאן ואשתו בטקס פרסי המוזיקה של ARIA, דצמבר 2013
גאי תאודור סבסטיאן (באנגלית: Guy Theodore Sebastian; נולד ב-26 באוקטובר 1981 בסלנגור שבמלזיה) הוא זמר ופזמונאי אוסטרלי.
סבסטיאן הוא זוכה העונה הראשונה של תוכנית המציאות האוסטרלית אוסטרליין איידול, המקבילה לאמריקן איידול. כמו כן, היה שופט בין השנים 2010–2012 בתוכנית המציאות The X Factor בגרסתה האוסטרלית.
סבסטיאן הוציא שמונה אלבומים שהגיעו לטופ 10, כאשר שניים מתוכם הגיעו למקום הראשון. כל אחד משבעת אלבומיו הראשונים הגיעו למעמד של אלבום פלטינה או אלבום יהלום. בנוסף, 12 סינגלים שהוציא סבסטיאן הגיעו לטופ 10, כששישה מתוכם הגיעו אל המקום הראשון.
סבסטיאן הוא הזמר האוסטרלי היחיד ששישה מהסינגלים שלו הגיעו למקום הראשון באוסטרליה, והוא ממוקם במקום השלישי בצמרת הסינגלים האוסטרלית. שמונה מתוך הסינגלים שלו קיבלו מעמד פלטינה. סינגל הבכורה שלו, "Angels Brought Me Here" ("מלאכים הביאו אותי לכאן"), היה השיר שנמכר הכי הרבה באוסטרליה בעשור הראשון של המאה ה-21. עם 51 אלבומים וסינגלים במעמד פלטינה ושישה במעמד זהב, וכן עם 3.7 מיליון מכירות אלבומים וסינגלים באוסטרליה לבדה, סבסטיאן הוא הזמר שמכר הכי הרבה מבין כל משתתפי אוסטרליין איידול.
סבסטיאן הגיע לטופ 10 בניו זילנד עם אלבום ושישה סינגלים, כששניים מתוכם מגיעים אל המקום הראשון, וכן הגיע למעמד פלטינה ושלושה זהב. הסינגל שלו, "Battle Scars" ("צלקות קרב"), אותו ביצע יחד עם הראפר האמריקאי לופה פיאסקו, הגיע למקום השני בנורווגיה, ואל המקום ה-71 בבילבורד הוט 100 שם שהה במשך 20 שבועות. סבסטיאן עבד עם זמרים אמריקאים נוספים, ביניהם רובין ת'יק, ג'ון מאייר, ג'ורדן ספארקס ואיב. ב-4 במרץ 2015 נבחר לייצג את אוסטרליה באירוויזיון 2015 עם השיר "Tonight Again".
במהלך הקריירה שלו, סבסטיאן היה מועמד ל-24 פרסים מטעם איגוד תעשיית ההקלטות האוסטרלי, המקבילה לאיגוד תעשיית ההקלטות האמריקאי, מתוכם זכה ב-4 פרסים. סבסטיאן שר במספר אירועים מיוחדים, ביניהם הופיע מול בנדיקטוס השישה עשר, אופרה וינפרי ואליזבת השנייה, מלכת הממלכה המאוחדת.
לסבסטיאן ישנה מחויבות חזקה לצדקה, והוא השגריר של ארגון הצדקה World Vision Australia באוסטרליה, וכן של הצלב האדום האוסטרלי.
ביוגרפיה

גיא סבסטיאן נולד בעיר קלאנג שבמדינה סלנגור, מלזיה. אביו איוון נולד גם הוא במלזיה והוא ממוצא סרי לנקי וטמילי ועם שורשים פורטוגלים. אימו היא ממוצא אנגלי ופורטוגלי והיא גדלה בהודו. הוריו נפגשו כאשר אביו למד גאולוגיה בהודו, והם נישאו שנה מאוחר יותר. סבסטיאן הוא השני מבין ארבעה אחים. אחיו הבכור אוֹלי נולד בהודו, בעוד שני אחיו הקטנים נולדו באוסטרליה לאחר שמשפחתו היגרה לשם בשנת 1988. הם גרו במלבורן, ויקטוריה במשך מספר שנים, עד שלבסוף השתקעו באדלייד, אוסטרליה הדרומית עקב עבודתו של אביו.
כילד, סבסטיאן לקח שיעורי נגינה בכינור, ואף על פי שלא היה לו אימון מקצועי בכלי נגינה אחרים, הוא למד גם לנגן בגיטרה, תופים ופסנתר. הוא הצטרף לכנסייה שם שר באופן קבוע. לאחר שסיים את לימודיו בבית הספר, הוא החל ללמוד את לימודיו כטכנאי רנטגן, אולם פרש על-מנת להמשיך לנסות ולהשיג את חלומו בקריירת המוזיקה, והחל ללמוד שירה בקולג' נוצרי.
בשנת 2007 לאחר 8 שנות חברות, התארס סבסטיאן עם חברתו ג'ולס איגן, לה נישא ב-17 במאי 2008 בסידני. יש להם שני בנים, האדסון ג'יימס שנולד ב-3 במרץ 2012 וארצ'ר ג'ונס שנולד ב-17 באפריל 2014.
קריירה

במאי 2003 נבחן סבסטיאן לאודישנים לתוכנית המציאות אוסטרליין איידול עם השיר "Ribbon in the Sky" של סטיבי וונדר. הוא התקדם בשלבי התוכנית עד שהוכרז כזוכה של התחרות ב-19 בנובמבר 2003, וזכה בחוזה עם חברת התקליטים BMG, שלימים התמזגה עם סוני מיוזיק אנטרטיינמנט האוסטרלית. לאחר זכייתו הוא נדרש להוציא את אלבום הבכורה שלו לאחר שישה ימים, אך למרות זאת היה שותף לכתיבת 3 שירים מתוך האלבום. לאחר כחודש, ב-25 בדצמבר, הוא טס להשתתף בתוכנית "World Idol", גרסה בה הזוכים מכל מיני מדינות מתחרים אחד בשני, שם הוא סיים במקום ה-7.
בשנת 2019 הצטרף כמנטור לעונה השמינית של תוכנית המציאות האוסטרלית "The Voice".
צדקה

לאורך שנות הקריירה שלו, סבסטיאן הקדיש רבות לצדקה. הוא היה שגריר בארגון הצדקה של רונלד מקדונלד, וכן הוא שגריר של הצלב האדום באוסטרליה, וכן ב-Golden Steve שהוא ארגון שמגייס תרומות מטעם תעשיית הבידור והמוזיקה האוסטרלי. בשנת 2005 כחלק מעבודתו ההתנדבותית ב-World Vision Australia, טס סבסטיאן לאוגנדה, שם הצטלם לסרט תיעודי בשם "An Idol in Africa" ("איידול באפריקה").
דיסקוגרפיה > אלבומי אולפן

Just as I Am יצא ב-8 בדצמבר 2003 (אורך: 48:12).
הגיע למקום הראשון במצעד האוסטרלי, שם שהה במשך ארבעה שבועות והגיע למעמד פלטינה6X.
Beautiful Life יצא ב-18 באוקטובר 2004 (אורך: 54:52).
Closer to the Sun יצא ב-28 באוקטובר 2006 (אורך: 48:01).
הגיע למקום הרביעי במצעד האוסטרלי והגיע למעמד פלטינה.
Like It Like That יצא ב-23 באוקטובר 2009 באוסטרליה, וב-29 ביוני 2010 בארצות הברית (אורך: 54:07)
הגיע למקום השישי במצעד האוסטרלי והגיע למעמד פלטינה.
Armageddon יצא ב-12 באוקטובר 2012 (אורך: 47:56).
הגיע למקום הראשון במצעד האוסטרלי והגיע למעמד פלטינה2X.
Madness יצא ב-21 בנובמבר 2014 (אורך: 48:05)
הגיע למקום השישי במצעד האוסטרלי והגיע למעמד זהב.
דיסקוגרפיה > אלבומים נוספים

The Memphis Album - יצא ב-10 בנובמבר 2007
Your Song (EP) - יצא ב-6 בדצמבר 2007
The Memphis Tour - יצא ב-3 במאי 2008
Guy Sebastian EP - יצא בשנת 2009
Twenty Ten - יצא ב-19 בנובמבר 2010
דיסקוגרפיה > סינגלים

"Angels Brought Me Here" - הגיע למקום הראשון במצעד האוסטרלי ולמעמד פלטינה4X.
"All I Need Is You" - הגיע למקום הראשון במצעד האוסטרלי ולמעמד פלטינה.
"Out with My Baby" - הגיע למקום ראשון במצעד האוסטרלי ולמעמד פלטינה.
"Kryptonite" - הגיע למקום ה-15 במצעד האוסטרלי.
"Oh Oh" - הגיע למקום ה-11 במצעד האוסטרלי.
"Taller, Stronger, Better" - הגיע למקום השלישי במצעד האוסטרלי ולמעמד זהב.
"Elevator Love" - הגיע למקום ה-11 במצעד האוסטרלי ולמעמד זהב.
"Cover on My Heart" - הגיע למקום ה-32 במצעד האוסטרלי.
"Like It Like That" - הגיע למקום הראשון במצעד האוסטרלי ולמעמד פלטינה4X.
"Art of Love" - הגיע למקום השמיני במצעד האוסטרלי ולמעמד פלטינה2X.
"All to Myself" - הגיע למקום ה-51 במצעד האוסטרלי.
"Never Hold You Down"
"Who's That Girl" - הגיע למקום הראשון במצעד האוסטרלי ולמעמד פלטינה5X.
"Don't Worry Be Happy" - הגיע למקום החמישי במצעד האוסטרלי ולמעמד פלטינה4X.
"Gold" - הגיע למקום העשירי במצעד האוסטרלי ולמעמד פלטינה.
"Battle Scars" הגיע למקום הראשון במצעד האוסטרלי ולמעמד פלטינה9X.
"Get Along" - הגיע למקום החמישי במצעד האוסטרלי ולמעמד פלטינה2X.
"Like a Drum" - הגיע למקום רביעי במצעד האוסטרלי ולמעמד פלטינה3X.
"Come Home with Me" - הגיע למקום ה-13 במצעד האוסטרלי ולמעמד זהב.
"Mama Ain't Proud" - הגיע למקום ה-17 במצעד האוסטרלי ולמעמד זהב.
"Linger" - הגיע למקום ה-17 במצעד האוסטרלי ולמעמד פלטינה.
"Tonight Again"
גרשון דקל

| --- | --- |
אין תמונה חופשית
 לידה:  25 באוקטובר 1943 גליל ים, פלשתינה (א"י)
 פטירה:  29 ביוני 2019 (בגיל 75)
 גובה:  1.88 מטרים
 
דקל (עומד שלישי משמאל בשורה האחורית) הפועל תל אביב מניפה את גביע המדינה, 24 ביוני 1969
גרשון דקל (25 באוקטובר 1943 - 29 ביוני 2019) היה כדורסלן ישראלי. דקל, שגובהו היה 1.88 מטר, כיכב בקבוצת הפועל תל אביב בשנות השישים ואף שימש כמאמן בקבוצה לאחר מכן.
ביוגרפיה

דקל נולד בקיבוץ גליל ים, גדל בקיבוץ גבעת חיים ושיחק בקבוצה המקומית. דקל היה הקלע השלישי בהישגיו בתולדות הקבוצה עם 3,462 נקודות.
גרשון דקל היה יועץ בכיר למחלקת ספורט ואימון במכללת וינגייט.
החל את דרכו כמורה לחינוך גופני בבתי ספר יסודיים ובבתי ספר תיכוניים (1969–1975).
שחקן מוביל בקבוצת הצמרת של הפועל תל אביב בליגת-העל. מלך הסלים הישראלי של קבוצת הפועל תל אביב בכל הזמנים, שחקן מוביל בזכייה בארבע אליפויות המדינה ופעמיים בגביע המדינה. שחקן נבחרת ישראל. במסגרת זו השתתף בשתי אליפויות אירופה.
אימן קבוצות בליגת-העל: מכבי רמת גן עד לסיום העונה בצמרת ליגת העל; הפועל גן שמואל עד לעלייה לליגת-העל; הפועל תל אביב, עד להגעה לגמר גביע המדינה. אימן קבוצות שונות עד לעליית ליגה: כפר ויתקין, תל יצחק, אליצור יבנה.
בשנים 1974–2002 שימש מרצה מוביל במכללות להכשרת מורים ומאמנים במכללת וינגייט, בסמינר הקיבוצים ובבית הספר למאמנים.
הפסיק לאמן בשנת 2002 לאחר שנפגע ממחלה. מאז התמקד בהעברת הידע הרב שצבר במגרש ובהוראה ובאימון על ידי יצירת מודל הוראה ואימון חדשני המחולק לשניים: (1) למורים לחינוך גופני (2) למאמנים. המודל משמש בסיס לספר "הדרך לסל" (גישה להבנת המשחק), שיצא לאור בשנת 2013 ב"הוצאת אסיף". המודל המוצג בספר הוא פריצת דרך מתודית דידקטית, בתחומי הוראה ואימון כדורסל בשני היבטים עיקריים: (1) הקניית יכולת חשיבה תוך הבנת מהלכי המשחק, (2) למידת קבלת החלטות במצבי משחק. בתחום ההקשר המדעי נכתב בספר מאמר מאת פרופסור רוני לידור, נשיא המכללה האקדמית בווינגייט, את ההקדמה כתבה ד"ר אסיה שרון.
ב-1969 אימן דקל את קבוצת הנוער של הפועל רמת גן והוביל אותה לגמר אליפות ישראל לנוער מול הפועל ירושלים (המשחק הסתיים בתוצאה 72:40 להפועל ירושלים[דרוש מקור]).
בחצי הראשון של עונת 1977/78 שימש כמאמנה של בית"ר תל אביב מהליגה הלאומית.
נפטר ב-29 ביוני 2019.
חייו האישיים

דקל היה אב לשישה ילדים. אחד מבניו, אור דקל, משמש כיום כמאמן קבוצת נוער במועדון הספורט עירוני נתניה. גרשון נפצע ושימש כעוזר מאמן לבנו אור דקל וכיועץ למכללת וינגייט.
הערות שוליים

↑  גרשון דקל התפטר מאימון בית"ר תל אביב, בעיתון "מעריב" 28 בדצמבר 1977
↑  ברק חקלאי, הלך לעולמו כדורסלן ומאמן העבר גרשון דקל, באתר ynet, 29 ביוני 2019
| ‏‏נבחרת ישראל‏ - משחקי אסיה בכדורסל 1966 (מקום ראשון) |
| --- | --- | --- |
|  1 כהן-מינץ •  2 אשד •  3 שלף •  4 לובצקי •  5 אבידן •  6 דר •  7 גוט •  ‏8‏ ‏קמינסקי‏‏  •‏ 9 דקל • 10 מזרחי • 11 שטרקמן • 12 זייגר-זוהר • מאמן: שלח  |  1 כהן-מינץ •  2 אשד •  3 שלף •  4 לובצקי •  5 אבידן •  6 דר •  7 גוט •  ‏8‏ ‏קמינסקי‏‏  •‏ 9 דקל • 10 מזרחי • 11 שטרקמן • 12 זייגר-זוהר • מאמן: שלח  | ישראל |
| ‏‏נבחרת ישראל‏ - אליפות אירופה בכדורסל 1967 (מקום שמיני) |
| --- | --- | --- |
|  1 כהן-מינץ •  2 אשד •  3 טייכנר •  4 וולד •  5 אבישר •  6 דר •  7 גוט •  ‏8‏ ‏קמינסקי‏‏  •‏ 9 דקל • 10 הופמן • 11 שטרקמן • 12 שטרן • מאמן: שלח  |  1 כהן-מינץ •  2 אשד •  3 טייכנר •  4 וולד •  5 אבישר •  6 דר •  7 גוט •  ‏8‏ ‏קמינסקי‏‏  •‏ 9 דקל • 10 הופמן • 11 שטרקמן • 12 שטרן • מאמן: שלח  | ישראל |
| ‏‏נבחרת ישראל‏ - אליפות אירופה בכדורסל 1969 (מקום אחד עשר) |
| --- | --- | --- |
|  1 טייכנר •  2 אשד •  3 לישינסקי •  4 דורי •  5 בוכבינדר •  6 נוימרק •  7 שטרקמן •  ‏8‏ ‏דקל‏‏  •‏ 9 קמינסקי • 10 מרזל • 11 טורנשיין • 12 זייגר-זוהר • מאמן: שלח  |  1 טייכנר •  2 אשד •  3 לישינסקי •  4 דורי •  5 בוכבינדר •  6 נוימרק •  7 שטרקמן •  ‏8‏ ‏דקל‏‏  •‏ 9 קמינסקי • 10 מרזל • 11 טורנשיין • 12 זייגר-זוהר • מאמן: שלח  | ישראל |
| --- | --- |
בקרת זהויות :  NLI: 987007521139005171  VIAF: 308274482   WorldCat (עם VIAF): 308274482
גימארייש

גימארייש (בפורטוגזית: Guimarães) היא עיר ורשות מקומית במחוז בראגה בצפון-מערב פורטוגל. יש המכנים אותה "ערש הלאום הפורטוגלי" בזכות התפקיד שמילאה בהיסטוריה הפורטוגלית. המרכז ההיסטורי שלה הוכרז על ידי אונסק"ו ב-2003 כאתר מורשת עולמית, וכעבור 20 שנה ההכרזה הורחבה כך שתכלול גם את אזור קואורוש (Zona de Couros), רובע הבורסקאות של העיר.
גאוגרפיה

גימארייש שוכנת למרגלות רכס Serra da Penha. היא נמצאת 20 קילומטר דרום-מזרחית מבירת המחוז בראגה ו-45 קילומטר צפונית-מזרחית מפורטו.
היסטוריה

אפונסו הראשון, המלך הראשון של פורטוגל, נולד בגימארייש. בנוסף לכך קרב סאו ממדה (Batalha de São Mamede), הנחשב אירוע מכונן בהיסטוריה של פורטוגל, נערך בקרבתה בשנת 1128. בזכות אירועים אלה יש המכנים אותה "ערש הלאום הפורטוגלי".
על פי חפירות ארכאולוגיות, האזור היה מיושב כבר בתקופה הכלקוליתית. קיימים באזור גם שרידים רומאיים.
העיר הנוכחית נוסדה במאה העשירית, עם הקמתו של מנזר במקום. במאה ה-11 הוקם מבצר להגנה על העיירה המתפתחת.
אתרים בעיר

כיכר אוליביירה (Praça da Oliveira) במרכז ההיסטורי של העיר.
טירת גימארייש (Castelo de Guimarães), נבנתה במאה ה-10 בסגנון רומנסקי. אפונסו הראשון, המלך הראשון של פורטוגל, נולד בטירה בשנת 1109.
ארמון דוכסי ברגנסה (Paço dos Duques de Bragança), נבנה במאה ה-15 בסגנון רומנסקי, על יד דוכס ברגנסה (Duque de Bragança) אפונסו הראשון.
ארמון וילה פלור (Palácio Vila Flor), נבנה במאה ה-18. משמש כיום כמרכז תרבות של העיר.
גלריה

כיכר אוליביירה במרכז ההיסטורי של גימארייש
כיכר אוליביירה.
טירת גימארייש.
ארמון דוכסי ברגנסה.
וילה פלור.
הערות שוליים

↑  המרכז ההיסטורי בגימארייש ואזור קואורוש באתר אונסק"ו (באנגלית)
| --- | --- |
בקרת זהויות :  NLI: 987007562042505171  BNE: XX458443  GND: 4364483-1  LCCN: n81050805  MusicBrainz: 26169c11-f0a9-49d0-bc4f-05001471eb9a  NKC: ge1007419  SUDOC: 15591099X  VIAF: 145424485   WorldCat (עם VIAF): 145424485
גירוש השדים בשעת השקיעה

פסיפס מהמאה החמישית המציג את "ישו מגרש שדים", בזיליקת סנט אפולינארה נובו, רוונה, איטליה.
הבשורות הסינופטיות מתארות את ישו כאשר הוא מגרש שדים בשעת השקיעה ממש לאחר שריפא את חמותו של שמעון כיפא פטרוס), בבשורת מתי ח' 16–17, בשורת מרקוס א' 32–34 ובבשורת לוקס ד' 41-40.
על פי הבשורות, לאחר שישו רפא את חמותו של פטרוס, עם ערב, הובאו אליו אחוזי שדים, והוא גירש את הרוחות הטמאות בדברו ורפא את כל החולים.
ציטוט מהבשורות > בשורת מתי

16 וַיְהִי לְעֵת עֶרֶב וַיָּבִיאוּ אֵלָיו רַבִּים אֲחוּזֵי שֵׁדִים וַיְגָרֶשׁ אֵת־הָרוּחוֹת בִּדְבַר פִּיו וַיְרַפֵּא אֵת כָּל־הַחוֹלִים׃ 17 לְמַלּאת אֵת אֲשֶׁר דִּבֶּר יְשַׁעְיָהוּ הַנָּבִיא לֵאמֹר חֳלָיֵנוּ הוּא נָשָׂא וּמַכְאֹבֵינוּ סְבָלָם׃
ציטוט מהבשורות > בשורת מרקוס

32 וַיְהִי בָעֶרֶב כְּבוֹא הַשָּׁמֶשׁ וַיָּבִיאוּ אֵלָיו אֵת כָּל־הַחוֹלִים וְאֵת אֲחוּזֵי הַשֵּׁדִים׃ 33 וְכָל־הָעִיר נֶאֶסְפוּ יַחְדָּו פֶּתַח הַבַּיִת׃ 34 וַיְּרַפֵּא רַבִּים אֲשֶׁר הָיוּ חוֹלִים חֳלָיִים שׁוֹנִים וַיְגָרֵשׁ שֵׁדִים הַרְבֵּה וְלֹא־נָתַן אֶת־הַשֵּׁדִים לְדַבֵּר כִּי יְדָעֻהוּ׃